# LJUDSKA UNIVERZA SLOVENSKA BISTRICA

razpisuje NAGRADNI NATEČAJ… za izdelavo raziskovalnih nalog v letu 2016.

Mladim želimo dati možnost in priložnost:

* da se seznanijo s temelji raziskovalnega dela in
* da se sliši njihov glas in vizija prihodnosti.

Medijem, lokalni skupnosti in podjetjem želimo dati možnost in priložnost, da sodelujejo na natečaju in odkrijejo raziskovalni in kreativni potencial lokalnega okolja.

I. PREDMET JAVNEGA NATEČAJA

Predmet javnega natečaja je prijava in izbor najboljših **raziskovalnih nalog**, ki jih izdelujejo učenci in dijaki vključeni v osnovne šole, srednje šole, študentje in udeleženci izobraževanja odraslih.

Razpisujemo naslednja tematska področja:

* tehnika ali tehnologija (tekstil, lesarstvo, strojništvo idr.),
* ekonomija ali turizem,
* ekologija z varstvom okolja,
* etnologija in antropologija (npr. ljubiteljska kultura in ohranjanje kulturne dediščine),
* slovenski jezik ali književnost (npr. biološki nesmisli v literaturi za otroke),
* zgodovina ali umetnostna zgodovina,
* *izobraževanje in kultura z roko v roki,*
* *radi pišemo z roko,*
* *zagovorništvo v izobraževanju odraslih,*
* *znanje izboljša življenje* (Beležimo preko 20 let Tedna vseživljenjskega učenja),
* prostovoljstvo,
* položaj in vloga LU Slovenska Bistrica v lokalnem okolju,
* uporabne rešitve za izboljšanje življenja v lokalnem okolju.

Nekatera tematska področja so *uglašena* na teme TVU-ja 2016.

Vabimo podjetja, javne zavode, društva, nevladne organizacije, lokalne skupnosti in posameznike, da podajo pobude in predloge za posamezne raziskave in sodelovanje na natečaju. Izpolnite **Obrazec za predloge**, ki je priloga dokumentacije in nam ga posredujte po e-pošti na [darja.kusar@lu-sb.si](mailto:darja.kusar@lu-sb.si) ali na fax: 02/843 07 32.

Dodatna tematska področja bomo sproti objavljali na naši spletni strani, najkasneje do 21. 3. 2016.

II. POGOJI ZA SODELOVANJE OZ. PRIJAVO NA JAVNI NATEČAJ

Na javnem natečaju kot avtorji raziskovalnih nalog sodelujejo **učenci od 7. do 9. razreda osnovnih šol, dijaki vseh programov srednjih šol, študentje in udeleženci izobraževanja odraslih.**

Raziskovalno nalogo pripravijo učenci posamezno ali v skupinah do 4 pod mentorstvom odrasle osebe (strokovnega delavca šole, zunanjega strokovnega sodelavca, podjetja,…).

Na interdisciplinarnem področju lahko praviloma sodeluje toliko mentorjev, na kolikor področij raziskovalna naloga posega.

Prijavljene in oddane so lahko **izvirne** raziskovalne naloge na raziskovalnih področjih, ki so opredeljena v tem natečaju.

Avtorji ohranijo vse moralne avtorske pravice. Vsi avtorji morajo oddaji izdelka priložiti:

* izjavo, da je izdelek njihovo lastno, avtorsko delo,
* izjavo o tem, da izdelek še ni bil javno predstavljen ter
* izjavo, da dovoljujejo javno objavo.

V primeru skupnega izdelka več avtorjev, priložijo izjave vsi avtorji. V primeru, da je avtor mladoleten, izjavo o avtorstvu in dovoljenje za javno objavo podpišejo tudi starši oziroma skrbniki.

V primeru izplačila denarne nagrade morajo priložiti tudi davčno številko.

Ob prvi in vseh nadaljnjih javnih objavah je prireditelj natečaja dolžan objaviti imena avtorjev. Dela ostanejo v lasti prireditelja natečaja.

Pridobljene osebne podatke bo organizator nagradnega natečaja skrbno varoval in uporabljal v skladu z zakonom ter samo za namen, za katerega so bili pridobljeni in jih ne bo posredoval tretjim osebam.

Udeleženci natečaja morajo prijavi/oddaji izdelka priložiti potrdilo o prijavi na nagradni natečaj.

III. NAVODILA ZA PRIPRAVO RAZISKOVALNIH NALOG

**Naslov, temo in raziskovalno področje raziskovalne naloge izbere avtor oz. avtorji,** ki bodo raziskovalno nalogo izdelovali in njihovi **mentorji.**

Pri pripravi raziskovalnih nalog je potrebno upoštevati načelo izvirnosti, izdelane morajo biti v skladu z uveljavljenimi standardi na posameznih področjih raziskovalnega dela in **navodili za pripravo raziskovalnih nalog**.

V okviru tega natečaja bo organizator pripravil **delavnice** za pripravo raziskovalnih nalog.

V mesecu aprilu bodo delavnice na temo metod dela, izdelave raziskovalnih nalog in dela z literaturo in viri.

V mesecu maju bomo izvedli še delavnico priprave predstavitve v programu Microsoft PWP in aplikaciji Prezi.

Vsi prijavljeni na natečaj, bodo osebno povabljeni na delavnice. Udeležba na delavnicah ni obvezna in ni pogoj za sodelovanje na natečaju.

**A. OBLIKA IN VSEBINA:**

Raziskovalne naloge naj bodo napisane strnjeno, pregledno in naj bodo v skladu z obliko, ki ustreza uveljavljenim standardom na posameznih znanstvenih področjih ali vedah. Odsvetujemo raziskovalne naloge, ki so **daljše od 40 tipkanih strani**.

Raziskovalne naloge morajo vsebovati:

- **naslovno stran**, kjer so navedeni naslednji podatki: naslov naloge, tematsko področje iz I. točke tega razpisa, ime in priimek avtorja/ev, mentorja/ve in morebitnega/ih somentorja/ev, letnico in kraj izdelave,

- **kazalo**,

- **povzetek**, v katerem naj bo podan kratek pregled ali izvleček dela in naj ne presega 1500 znakov (s presledki vred), priporočamo tudi navedbo ključnih besed in prevod v angleški jezik,

- **uvod**, v katerem so predstavljene dosedanje raziskave in navedene najpomembnejše reference ter natančno opredeljen cilj naloge,

- **vsebinski del**, ki naj bo strukturiran v skladu s standardi na posameznem raziskovalnem področju,

- **zaključek**, v katerem naj bodo podane avtorjeve ugotovitve in možnost nadaljnjih raziskav,

- **seznam literature** in zaporedno označene reference med besedilom raziskovalne naloge,

- **priloge**, v kolikor so smiselne.

**B. PREDSTAVITEV RAZISKOVALNIH NALOG:**

Predstavitev pred komisijo je javna in traja največ deset (10) minut. Predstavitvi lahko sledijo vprašanja komisije ali poslušalcev. Organizator udeležencem zagotovi tablo ali pano, računalnik in projektor. Predstavitev naloge naj bo jasno razčlenjena, vsebuje naj dovolj informacij, da bo zanimiva tudi za poslušalce. Udeleženci naj se izogibajo daljšim monologom ali obnovi že zapisane raziskovalne naloge.

Poslušalci si lahko delo ogledajo in z avtorjem/i diskutirajo.

Avtor oziroma avtorji naj na zagovoru predvsem:

- pojasni/jo, zakaj je/so raziskovalno nalogo izdelal/i,

- izpostavi/jo izvirnost in raziskovalno odličnost naloge,

- predstavi/jo cilj naloge ali hipoteze,

- pojasni/jo bistvo naloge in naj se izogiba/jo navajanju nepotrebnih podatkov,

- jasno, pregledno in strnjeno predstavi/jo izvirne rezultate naloge,

- predstavi/jo morebitni eksperimentalni del naloge.

Avtor lahko prinese na predstavitev raziskovalne naloge tudi plakate ali druge izdelke za njeno vizualno oziroma javno predstavitev.

IV. ROK IN NAČIN PRIJAVE TER ODDAJE RAZISKOVALNE NALOGE  
Postopek prijave obsega:

**1) prijavo preko prijavnice in**

**2) oddajo raziskovalnih nalog**.

Prijava je pravočasna in popolna, če je raziskovalna naloga **prijavljena** in **oddana** v **predpisanih rokih** ter vsebuje **vse zahtevane podatke** in  **spremljajoča gradiva**.

Rok za oddajo informativne **prijavnice** je **15. 3. 2016**.  
  
**ROK ZA PRIJAVO/ODDAJO RAZISKOVALNIH NALOG je 17. 5. 2016.**

Za datum oddaje šteje datum osebne dostave ali oddaje

prijavnice in naloge na pošti na naslov:

**Ljudska univerza Slovenska Bistrica**

**Partizanska ulica 22, 2310 Slovenska Bistrica  
pripis »Raziskovalna naloga«**.

**En izvod raziskovalne naloge je potrebno oddati v elektronski obliki.** Izvod raziskovalne naloge v elektronski obliki mora biti identičen izvodu raziskovalne naloge v tiskani obliki. Elektronska oblika raziskovalne naloge naj bo v celoto združen dokument (naslovnica, kazalo, …), Word ali PDF.

Raziskovalne naloge pošljete na e-naslov [DARJA.KUSAR@LU-SB.-SI](mailto:DARJA.KUSAR@LU-SB.-SI).

Naloga, ki bo oddana po preteku roka za oddajo in ne bo opremljena ali posredovana v skladu s pogoji razpisa, bo zavrnjena.

V. OCENJEVANJE RAZISKOVALNIH NALOG

Sestava komisije je v pristojnosti organizatorja dogodka, to je Ljudske univerze Slovenska Bistrica. Sestavljajo jo predstavniki zaposlenih v zavodu ter morebitni pokrovitelji in sponzorji natečaja. Komisija je sestavljena iz najmanj treh članov. Člani komisij prejete naloge pregledajo in ovrednotijo na podlagi ocenjevalnega lista (v prilogi).

Komisija bo o odločitvah in izboru obvestila izbrane avtorje po e-pošti, po klasični pošti in širšo javnost v medijih, na FB strani in na spletni strani [www.lu-sb.si](http://www.lu-sb.si) .

Odločitve komisije so dokončne, pritožba ni mogoča.

Ocenjevanje se vrši **v dveh fazah**:

- **ocenjevanje pisnega dela raziskovalne naloge** in

- **ocenjevanje javne predstavitve in zagovora raziskovalne naloge**.

Komisije ocenijo raziskovalne naloge glede na pisno delo in predstavitev raziskovalne

naloge po naslednjih osnovnih kriterijih:

**Kriteriji za oceno pisnega dela raziskovalne naloge možno točk**

* raziskovalna odličnost naloge **30**
* jasno opredeljen namen raziskovalne naloge in njena izvirnost **15**
* interpretacija rezultatov (preglednost, grafi, tabele) **10**
* navajanje literature in citiranje (označeno v besedilu naloge) **10**
* tehnična izvedba in dovršenost naloge (jezik, oblika, estetski izgled) **5**

**Skupaj točk 70**

**Dodatni kriteriji** za oceno raziskovalne naloge  **možno točk**

* samostojnost pri oblikovanju raziskovalne naloge in skladnost vsebine raziskave s starostjo sodelujočih **2**
* aktualnost raziskave **2**
* povezava z domačim okoljem **2**
* prispevek VŽU, naloga spodbuja novo vseživljenjsko učenje **2**
* aplikativnost v vsakdanje življenje **2**

**Skupaj točk 10**

**Kriteriji za oceno javne predstavitve in zagovora raziskovalne naloge možno točk**

* časovno usklajena predstavitev naloge (bistvo problema, rezultati,
* plakat) **5**
* jezik (jasen, razumljiv…) **5**
* zagovor – odgovarjanje na vprašanja (suverenost, poznavanje

tematike) **20**

**Skupaj točk 30**

V roku oddane raziskovalne naloge ocenjevalne komisije pregledajo, potrdijo in ocenijo. Ocenjevalna komisija **lahko pisni del raziskovalne naloge zavrne s pisno obrazložitvijo**.

Raziskovalna naloga se zavrne:

- če ocenjevalna komisija ugotovi, da raziskovalna naloga po vsebini, kakovosti, obliki, področju raziskovanja ali drugih kriterijih ne ustreza natečajnim pogojem,

- če ni izdelan/-a v skladu z zahtevami javnega natečaja (ne vsebuje vseh predpisanih sestavin) ali je kako drugače neustrezna,

- če se bistveni podatki iz prijave ne ujemajo s podatki, ki so zapisani na raziskovalni nalogi,

- če raziskovalna naloga ni izvirno delo avtorja.

Zavrnjene raziskovalne naloge se ne vključijo v drugi del ocenjevanja – javne predstavitve raziskovalnih nalog.

VI. OBDOBJE IN NAČIN IZVAJANJA PREDSTAVITEV TER ZAGOVOROV RAZISKOVALNIH NALOG

Avtorji raziskovalnih nalog morajo svoje delo predstaviti na **javni predstavitvi** vseh, v natečaj vključenih raziskovalnih nalog, ki bodo potekale v času med **15. in 30. junijem 2016**.

Predstavitev posamezne raziskovalne naloge je časovno omejena na največ 15 minut (predstavitev do 10 min in razprava do 5 min).

**Raziskovalne naloge naj bodo predstavljene tudi vizualno** (plakati, izdelki, projekcija), kar je tudi **predmet ocenjevanja**. Izdelki in gradiva za vizualno predstavitev morajo biti opremljeni z osnovnimi podatki: naslov, tematsko področje raziskovanja, avtor, mentor. **Plakate ali druge izdelke za vizualno predstavitev raziskovalne naloge avtorji prinesejo na predstavitev raziskovalne naloge.**

Po zaključku predstavitev ocenjevalne komisije uskladijo mnenja o oceni raziskovalnih nalog in v skladu z ocenjevalnimi kriteriji raziskovalne naloge razvrstijo glede na dosežene ocene pisnih izdelkov in predstavitev ter uskladijo razvrstitev in nagrade na nivoju celotnega natečaja. Avtorji raziskovalnih nalog brez opravljene javne predstavitve ostanejo brez uvrstitve na natečaju.

VI. JAVNA OBJAVA REZULTATOV RAZISKOVALNIH NALOG, PRIZNANJA IN NAGRADE

Vse ocenjene raziskovalne naloge bodo po zaključni prireditvi objavljene na spletnih straneh LU. Priznanja in nagrade se podelijo na zaključni prireditvi. Avtorji in mentorji so lahko za raziskovalno nalogo nagrajeni iz nagradnega sklada Ljudske univerze Slovenska Bistrica in prejmejo tudi nagrade sponzorjev.

Vsem udeležencem (avtorjem in mentorjem) bodo izdana potrdila o sodelovanju.

VII. INFORMACIJE V ZVEZI Z JAVNIM NATEČAJEM

Dokumentacija je dosegljiva na spletni strani Ljudske univerze Slovenska Bistrica [www.lu-sb.si](http://www.lu-sb.si) .

Pravila sodelovanja v nagradnem natečaju pričnejo veljati z javno objavo, dne 15. februarja 2016.

Za izvedbo natečaja je v celoti pristojen organizator, Ljudska univerza Slovenska Bistrica.

Odgovorna oseba organizatorja: mag. Brigita Kruder

Vodja projekta: Darja Kušar

Kontakt za morebitna vprašanja in informacije: [info@lu-sb.si](mailto:info@lu-sb.si), 041 682 596.

Nagradni natečaj poteka od 15. 2. 2015 do 17. 5. 2016.

**Datum: 15. 2. 2016 Direktorica LU**

**Brigita Kruder**

**OBRAZEC ZA PREDLOGE**

Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pravna oseba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt (telefon/e-mail): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PREDLAGAM:**

|  |
| --- |
| TEMATSKO PODROČJE:    NASLOV/RAZISKOVALNO VPRAŠANJE:  NAČIN SODELOVANJA:   * SPONZORSTVO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ * MENTORSTVO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ * INFORMIRANJE \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |  |
| --- | --- | --- |
| Kraj in datum: | Podpis predlagatelja: | Podpis odgovorne osebe: |

**OBRAZEC ZA PRIJAVO NA NAGRADNI NATEČAJ**

**Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kontakt (telefon/e-mail): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Datum in kraj rojstva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
| TEMATSKO PODROČJE:  NASLOV DELA: |

*S podpisom se strinjam s prenosom vseh materialnih avtorskih pravic skladno z 22. členom Zakona o avtorskih in sorodnih pravicah (ZASP, Ur. L. RS,. Št. 16/2007, 68/2008) Ljudski univerzi Slovenska Bistrica, brez časovne in teritorialne omejitve, za uporabo v tiskani in elektronski obliki. Prenos je ekskluziven. Navedene materialne avtorske pravice bo avtor prenesel na naročnika neomejeno in jih lahko naročnik izvaja brez soglasja avtorja. Avtor ohrani moralne avtorske pravice na svojem delu.*

|  |  |  |
| --- | --- | --- |
| Kraj in datum: | Podpis avtorja: | Podpis starša oz. skrbnika v primeru, da avtor še ni polnoleten: |

**IZJAVA**

**Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Datum in kraj rojstva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* izjavljam, da je izdelek moje lastno, avtorsko delo,
* izjavljam, da izdelek še ni bil javno predstavljen ter
* izjavljam, da dovoljujem javno objavo.

*\*Udeleženec jamči, da je prijavljen izdelek z vsemi pripadajočimi vsebinami v celoti njegovo lastno avtorsko delo, da ne krši nobenih avtorskih, izvajalskih in/ali katerihkoli drugih pravic tretjih oseb ter da nihče v razmerju do organizatorja, v zvezi s katerokoli pravico, ki jo je organizator pridobil, ne bo uveljavlja nobenih denarnih in /ali katerihkoli drugih zahtevkov.*

*\*Udeleženec jamči, da prijavljeni izdelek, z vsemi pripadajočimi vsebinami v celoti ali v posameznih delih, še ni bil javno predstavljen.*

*\*Udeleženec jamči, da morebitne osebe, omenjene ali prikazane v vsebinah, soglašajo z objavo svojega imena in priimka oziroma drugih znakov, ki nakazuje nanje, kot tudi morebitne podobe na fotografijah oziroma drugih vsebinah.*

*\*Udeleženec jamči, da je za morebitno objavo fotografije mladoletnih oseb pridobil soglasje staršev ali zakonitih zastopnikov.*

*\*Udeleženec soglaša, da sme organizator njegov izdelek in vse pripadajoče vsebine objaviti na svojih spletnih mestih in drugih mestih objave natečaja. Udeleženec se odpoveduje kakršnimkoli zahtevkom v zvezi s tem, vključno avtorskemu honorarju.*

|  |  |  |
| --- | --- | --- |
| Kraj in datum: | Podpis avtorja: | Podpis starša oz. skrbnika v primeru, da avtor še ni polnoleten: |

**POTRDILO O PRIJAVI NA NAGRADNI NATEČAJ**

**Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kontakt (telefon/e-mail): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
| TEMATSKO PODROČJE:  NASLOV DELA: |

|  |  |  |
| --- | --- | --- |
| Kraj in datum prijave/oddaje: | Podpis avtorja: | Podpis prevzemnika pri organizatorju natečaja: |

*Izpolnjen obrazec se fotokopira.*

*Kopija se pri osebni predaji izdelka vroči, pri poštni predaji pa pošlje po pošti.*

**Avtor: Naslov:**

**OCENJEVALNI LIST**

|  |  |  |  |
| --- | --- | --- | --- |
| **Kriteriji za oceno pisnega dela raziskovalne naloge** | **Možno število točk** | **Predlagano število točk** | **Usklajeno število točk** |
| Raziskovalna odličnost naloge | **30** |  |  |
| Jasno opredeljen namen raziskovalne naloge in njena izvirnost | **15** |  |  |
| Interpretacija rezultatov (preglednost, grafi, tabele) | **10** |  |  |
| Navajanje literature in citiranje (označeno v besedilu naloge) | **10** |  |  |
| Tehnična izvedba in dovršenost naloge (jezik, oblika, estetski izgled) | **5** |  |  |
| **Dodatni kriteriji** |  |  |  |
| samostojnost pri oblikovanju raziskovalne naloge in skladnost vsebine raziskave s starostjo sodelujočih | **2** |  |  |
| aktualnost raziskave | **2** |  |  |
| povezava z domačim okoljem | **2** |  |  |
| prispevek VŽU, naloga spodbuja novo vseživljenjsko učenje | **2** |  |  |
| aplikativnost v vsakdanje življenje | **2** |  |  |
| **Ocena pisnega dela** | **80** |  |  |
| **Ocena javne predstavitve in zagovora raziskovalne naloge** |  |  |  |
| Časovno usklajena predstavitev naloge (bistvo problema, rezultati,  plakat) | **5** |  |  |
| Jezik (jasen, razumljiv…) | **5** |  |  |
| Zagovor – odgovarjanje na vprašanja (suverenost, poznavanje  tematike) | **20** |  |  |
| **SKUPNO ŠTEVILO MOŽNIH TOČK** | **110** |  |  |
| **Število doseženih točk** | | |  |